28. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝ. ΑΣΦΑΛΙΣΕΩΝ Αριθ. Α2/οικ. 6139 της 23/29 Δεκ. 1988 (ΦΕΚ Β΄ 928) Σήμανση προϊόντων καπνού σχετικά με την βλαπτική επίδραση του καπνίσματος στην υγεία. Έχοντας υπόψη: 1.Το Νόμ. 1802/19.8.88 τ.Α΄ (ΦΕΚ 172) "τροποποίηση του κώδικα νόμων περί φορολογίας οινοπνεύματος και άλλες διατάξεις". 2.Το υπ’ αριθ. 544/77 Π.Δ/γμα "περί Οργανισμού του Υπουργείου  Κοιν. Υπηρεσιών". 3.Τις υποδείξεις της Παγκόσμιας Οργάνωσης Υγείας για την προστασία της υγείας του πληθυσμού, αποφασίζουμε : ΄Ολα τα κυτία προϊόντων καπνού, που τίθενται με οποιοδήποτε τρόπο σε κυκλοφορία στον ελλαδικό χώρο, πρέπει να φέρουν στη μεγαλύτερη πλάγια επιφάνεια της συσκευασίας τους, στην ελληνική γλώσσα, τις παρακάτω σημάνσεις: α)Το Υπουργείο Υγείας προειδοποιεί: (με χαρακτήρες γραμμάτων τύπου ΕΛΒΕΤΙΚΑ ημίμαυρα 7 στιγμών, πεζοκεφαλαία). β)ΤΟ ΚΑΠΝΙΣΜΑ ΒΛΑΠΤΕΙ ΣΟΒΑΡΑ ΤΗΝ ΥΓΕΙΑ. (με χαρακτήρες γραμμάτων τύπου ΕΛΒΕΤΙΚΑ, ημίμαυρα 9 στιγμών, κεφαλαία). γ)Κατά την έννοια της παρούσας απόφασης ως προϊόντα καπνού θεωρούνται τα προϊόντα, που προορίζονται για κάπνισμα, μύζηση, εισρόφηση ή μάσημα εφόσον αποτελούνται έστω και εν μέρει από καπνό. δ)Οι σημάνσεις, που προβλέπονται στις παρ. α και β. 1.Πρέπει να εκτυπώνονται μέσα σε ενιαίο πλαίσιο. 2.Πρέπει να είναι σαφείς και ευανάγνωστες. 3.Δεν πρέπει να εκτυπώνονται σε σημείο, που υπάρχει κίνδυνος να καταστραφούν όταν ανοιχτεί η συσκευασία. 4.Δεν πρέπει να εκτυπώνονται στο διάφανο φύλλο ή σε οποιοδήποτε άλλο χαρτί περιτυλίγματος εξωτερικό της συσκευασίας. 5.Δεν πρέπει να καλύπτονται ή να διαιρούνται σε τμήματα από την παρεμβολή άλλων ενδείξεων, εικόνων ή την επικόλληση ταινιών. 6.Στη συσκευασία των τσιγάρων πρέπει να εκτυπώνονται συμπεριλαμβανομένου και του πλαισίου, με λιθογραφικά ή τυπογραφικά γράμματα, σε σταθερή και όχι συρταρωτή επιφάνεια και σε χρώμα τέτοιο ώστε να δημιουργούν την πιο ισχυρή αντίθεση με το φόντο της συσκευασίας που μπορεί να προκύψει από τα υπάρχοντα χρώματα αυτής, συμπεριλαμβανομένου και του λευκού. Για τα υπόλοιπα είδη καπνού, όπως πούρα, τσιγαρίλλος, κομμένος καπνός κ.λπ., εφόσον το υλικό δεν επιτρέπει την προαναφερόμενη μέθοδο εφαρμογής, η εκτύπωση μπορεί να γίνεται σε ειδική αυτοκόλλητη ταινία που θα επικολλάται στη μεγαλύτερη πλάγια  επιφάνεια και σε περίπτωση ανεπάρκειας χώρου σε μία (Αντί για τη σελ. 334,15) Σελ. 334,15(α) Τεύχος ΙΑ-11-2 Σελ. 99 29 Υγειονομικές Διατάξεις 34.Δ.α.27-28 από τις δύο μεγάλες κύριες επιφάνειες της συσκευασίας. Στην περίπτωση αυτή το χρώμα της σήμανσης και του πλαισίου θα πρέπει να είναι χρώματος μαύρου σε φόντο λευκό". Η περίπτ. 6 αντικαταστάθηκε ως άνω από την Α2γ/Οίκ. 797/17-28 Φεβρ. 1989 (ΦΕΚ Β΄ 153) απόφ. Υπ. Υγ. Πρόν. και Κοιν. Ασφαλίσεων. ε)Η παρούσα ισχύει από την 19η Φεβρ. 1989 και αφορά τις μονάδες λιανικής πώλησης όλων των προϊόντων καπνού, εγχωρίων ή εισαγομένων, που θα υπάγονται από την ημερομηνία αυτή στη φορολογία. 